ansjoveta
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Sildefisker,Ansjosfamilien,Engraulis
Ansjoveta er en fiskeart i ansjosfamilien. Den er en sølvblank fisk som likner på sild. Asjoventaen finnes hovedsakelig i Perustrømmens kjølige vannmasser (14–17 °C) utenfor kysten av Peru og Chile. Dette er den hardest beskattede fiskearten i verden, noe som også har medført perioder med kraftig overbeskatning.
Arten er småvokst og en vanlig størrelse rundt 10–12 centimeter. Denne lengden oppnås i løpet av to år, og maksimal livslengde oppgis til tre år. Gytingen skjer gjennom nesten hele året, men med topper på vinteren/våren.Ansjoveta lever i store stimer, stort sett svært kystnært. Vanligvis oppholder de seg på 0–100 meters dyp; dypere om dagen og grunnere om natten. Hovedsakelig lever ansjoveta av ulike typer planteplankton; opptil 98 prosent av dietten består vanligvis av kiselalger.Bestanden varierer stort i antall, både grunnet hard beskatning og variasjon i miljøforholdene i Perustrømmen. Klimaet i dette området påvirkes meget sterkt av El Niño-fenomenet. Fangst I løpet av 1950-årene ble det utviklet et effektivt fiske etter ansjoveta i havet utenfor Peru. Fangsten toppet seg i 1970 med mer enn 12 millioner tonn. I løpet av 1970-årene ble det et totalt sammenbrudd av bestanden, trolig som følge av en kombinasjon av overfiske og to sterke El Niño-perioder i 1971/72 og 1976/77. Fangstene har variert mindre etter at bestanden tok seg opp igjen midt på 1990-tallet. Årlige fangster varierer nå mellom 5 og 10 millioner tonn per år. Les mer i Store norske leksikon fisk ansjos sild